google/wiki40b huggingface dataset:
Náboženská výchova

Náboženská výchova je výchova smerujúca k získaniu znalostí v oblasti náboženstva. Je to tiež školský predmet vyučovaný predovšetkým na základných školách.

Náboženská výchova na školách

V modernej dobe, od dôb osvietenstva, prebehla v niektorých štátoch, spravidla vo vyvinutejších demokratických, odluka cirkvi od štátu – dôsledné oddelenie politiky a viery, podobne ako i iných oblastí verejného života. Jej dôsledkom je okrem iného aj to, že náboženská výchova na školách nie je povinná.
V 18. storočí vznikli vo Veľkej Británii nedeľné školy, v ktorých sa vykonávalo náboženské vyučovanie rôznymi kresťanskými cirkvami. Vyučovanie sa konalo v nedeľu. Jedným z hlavných dôvodov vzniku nedeľných škôl bolo zamedzenie kriminality detí z chudobných štvrtí. Nedeľné školy získali vo Veľkej Británii vysokú popularitu predovšetkým v prvej polovici 19. storočia.

Náboženská výchova na Slovensku

Náboženská výchova bola na Slovensku zavedená ako povinne voliteľný predmet v alternatíve s etickou výchovou od 1. septembra 2004 začínajúc 1. ročníkom základnej školy. Stalo sa tak na základe pokynu Ministerstva školstva Slovenskej republiky č. 2004-8005/15678-E z 20. mája 2004. 
Toto rozhodnutie sa čiastočne stretlo s odporom, pretože jediné subjekty, ktoré by mali mať právo rozhodnúť, či by sa dieťa malo vzdelávať v smere náboženstvo by mali byť rodičia a nie štát. Konferencia biskupov Slovenska tento zákon ohodnotila kladne.
Pentely

Mnemotechnická pomôcka v češtine

Naše Paní Asistentka Sbalila Bivoje.
Étormay

Poloha

Obec má rozlohu 12,6 km². Najvyšší bod je položený 422 m n. m. a najnižší bod 355 m n. m.

Obyvateľstvo

Počet obyvateľov obce je 82 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Volyně (Výsluní)

História

Najstaršia písomná zmienka pochádza z roku 1352.
V rokoch 1709 a 1710 sa pri dedine ťažil v bani Petr a Pavel magnetit a ruda sa odvážala do perštejnských železiarní. Dobývanie ložiska bolo obnovené v období 1824 – 1827, kedy tu bolo získané asi 300 ton rudy. Neskorší pokus o ďalšie obnovenie bol neúspešný.
Freestyle (hudobný žáner)

Freestyle je elektronický tanečný štýl, ktorý vznikol v 80. rokoch na Floride, v Spojených štátoch. Aj keď je termín freestyle v Európe spojený predovšetkým s rapom (správne sa nazýva freestyle rap), freestyle music je spojený so štýlmi ako electro, post-disco, italo-disco aj old school hip hop. Štýl je populárny v hispánskych a latino komunitách po USA.

Dejiny

Prvé náznaky freestyle music sa objavili v osemdesiatych rokoch. Medzi prvé freestyle skladby patrí "Planet Rock" (1982) od Afrika Bambaataa & Soul Sonic Force a "Let the Music Play" (1984) od Shannon.
V 90. rokoch freestyle presiakol do popovej hudby a ovplyvnil umelcov ako MC Hammer, Paula Abdul, Bobby Brown, New Kids on the Block a Milli Vanilli.
Dúbravica

Polohopis

Obec je situovaná na brehoch dvoch riek: Zolná a Zolnica, ktoré sa tu aj stretajú. Okolie má podhorský charakter.
Habera & Team 33 Tour

Habera & Team 33 Tour bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2016 a zahŕňalo 16 koncertov v Česku a na Slovensku.
Predskokanom na tonto turné bol Peter Aristone.
Jozef Švehla

Životopis

Vyučil sa za hodinára. Remeslo vykonával v Banskej Bystrici, Budapešti a vo Viedni, 1869 si otvoril hodinársky obchod v Martine, 1872 prijatý za mešťana. Nár. pracovník a mecén slov národného života. Člen obecného zastupiteľstva, zakladajúci člen Priemyselného spolku a Dobrovoľného hasičského spolku v Martine, člen a dlhoročný predseda Slovenského spolku v Budapešti.
Tverja

Tverja alebo Teverja (historický starogrécky názov Tiberias – v slovenčine zriedkavo aj Tiberiada; po novogrécky Τιβεριάδα – Tiveriada; hebr.: טבריה -T (e) verja; ar.: طبريا, – Ṭabaríja) je mesto v Izraeli, na západnom brehu Tiberiadskeho jazera. Mesto bolo pomenované na počesť rímskeho cisára Tiberia. V roku 2008 malo 39 700 obyvateľov.
Parc Hosingen

Poloha

Obec má rozlohu 70,64 km². Najvyšší bod je položený 535 m n. m. a najnižší bod 227 m n. m.

Dejiny

Od 1 januára 2012, byvalé obce Consthum, Hoscheid a Hosingen tvoria obec Parc Hosingen.

Obyvateľstvo

Parc Hosingen má 3 305 obyvateľov.
Bioštatistika

Bioštatistika alebo biometria je aplikácia štatistiky na mnoho tém v biológii. Má čiastkové aplikácie v medicíne a v poľnohospodárstve.
Poznámka o terminológii: I keď termíny „bioštatistika“ a „biometria“ sa niekedy používajú ako synonymá, „biometria“ sa viac často používa v biologických alebo poľnohospodárskych aplikáciách a „bioštatistika“ v medicínskych aplikáciách. V starších zdrojoch sa „biometrika“ (angl. biometrics) používa ako synonymum pre „biometriu“ (angl. biometry), ale tento termín je značne využívaný priemyslom informačných technológií.

Edukácia a tréningové programy

Temer všetky edukačné programy v bioštatistike majú postgraduálnu úroveň. Najviac ich poskytujú školy verejného zdravotníctva, spojené so školami medicíny, lesníctva, poľnohospodárstva alebo ako aplikačné zameranie v odboroch štatistiky. V USA majú niektoré univerzity samostatné bioštatistické odbory; mnohé iné popredné univerzity integrovali fakultu Bioštatistiky do Štatistiky (alebo iných) odborov.
Mnohé univerzity obsahujúce ekologický výskum majú bioštatistický kurz, ktorý uvádza koncepty ako testovanie hypotéz pre univariantné a niekedy multivariantné dátové množiny s jednou, dvomi alebo viac vzorkami. Často je to kombinované alebo nasledované nejakým typom kurzu experimentálneho návrhu.
Hectomare

Poloha

Obec má rozlohu 2,05 km². Najvyšší bod je položený 156 m n. m. a najnižší bod 144 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seltz (obec)

Poloha

Obec má rozlohu 21 km². Najvyšší bod je položený 165 m n. m. a najnižší bod 107 m n. m.

Obyvateľstvo

Počet obyvateľov obce je 3 250 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moussy (Nièvre)

Poloha

Obec má rozlohu 11,97 km². Najvyšší bod je položený 363 m n. m. a najnižší bod 258 m n. m.

Obyvateľstvo

Počet obyvateľov obce je 118 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mafin

Mafin (angl. muffin) je druh pečiva menších rozmerov z biskvitového cesta. Tvarovo pripomína niektoré torty, nie je však tak sladký a nemá polevu. Existujú aj určité obmeny mafinov na báze kukuričného chleba. Mafin sa svojimi rozmermi vojde do dlane dospelého človeka a je určený ku konzumácii jednou osobou v rámci jedného posedenia.
V krajinách Spoločenstva národov sa ako mafin označuje diskovitý anglický mafin. Pretože sa v týchto štátoch predávajú aj mafiny amerického typu, môže termín „mafin“ označovať ktorýkoľvek z oboch typov.
Existuje veľa variantov a príchutí mafinov, ktorých sa dosahuje špecifickými prísadami ako sú čučoriedky, čokoládové lupienky, uhorky, maliny, škorica, dyňa, ďatle, orechy, citrón, banán, pomaranč, broskyňa, jahody, ostružiny, mandle alebo mrkva. Mafiny sa často jedia na raňajky, môžu sa podávať aj na desiatu alebo k iným príležitostiam.
Karol Noskovič

Mladosť Karola Noskoviča

Karol Noskovič už ako malý prejavoval veľkú náklonnosť k Bohu. Jeho otec Karol a matka Anna] ho už odmalička viedli k náboženským tradíciám. Už ako malý začal miništrovať v miestnom kostole. V roku 1951 začal spolu so svojimi kamarátmi rozširovať letáky propagujúce náboženstvo. Kvôli tomu ho súd už v decembri toho istého roku uznal vinným za vlastizradu. Trest si odpykával v Jáchymove a neskôr v Ostrave, kde pracoval v uhoľných baniach. Práve v Ostrave sa po prvýkrát stretol s lukostreľbou.

Zakladanie lukostreľby na Slovensku

Po návrate z väzenia sa angažoval pri zakladaní lukostreľby na Slovensku. Prvým detským záujemcom kúpil luky a šípy. V novembri 1958 napísal do Prahy list s prosbou o pomoc pri zakladaní lukostreľby. Oficiálne bola lukostreľba založená v roku 1959.
Chthonios (Téby)

Chthonios (starogr. Χθόνιος – Chthonios, lat. Chthonius) je v gréckej mytológii jeden z bojovníkov zrodený zo sejby dračích zubov posvätného draka boha vojny Area kráľom Kadmom.
Keď jedného dňa zmizla Kadmova sestra Európa vybral sa ju so svojimi bratmi hľadať. Kadmos ju dlho a márne hľadal, lebo ju ukryl sám najvyšší boh Zeus. Kadmos sa už do rodného Sidónu nevrátil. Na radu bohyne Atény zabil posvätného draka boha vojny Area, vytrhal mu z papule zuby a zasial ich na poli. Z tejto dračej sejby potom vyrástli bojovníci, ktorí sa pustili do vzájomného boja a zabíjali sa. Nakoniec zostalo nažive len päť najsilnejších bojovníkov Chthonios, Echión, Hyperénor, Oudaios a Pelóros, ktorí následne zložili zbrane a prisahali Kadmovi vernosť.
S pomocou Chthonia a jeho spolubojovníkov postavil potom Kadmos mesto s pevnosťou Kadmeiou, obkolesené vysokými hradbami so siedmimi bránami, ktoré dostalo meno Téby a stal sa tam kráľom.
Marigny-sur-Yonne

Poloha

Marigny-sur-Yonne má rozlohu 11,1 km². Najvyšší bod je položený 246 m n. m. a najnižší bod 175 m n. m.

Obyvateľstvo

Marigny-sur-Yonne má 207 obyvateľov (2009).
Graf vývoja obyvateľstva:
Zdroje: INSEE
Centimeter

Centimeter (značka: cm) je jednotka dĺžky v metrickej sústave, zodpovedajúca jednej stotine (1×10⁻²) metra. Centimeter je zároveň základnou jednotkou dĺžky v zastaranej sústave CGS.
Automobil s motorom v strede

Je to koncepcia umiestnenia motora v automobile. Znamená, že motor je umiestený pred zadnou alebo za prednou nápravou. Prvý automobil, ktorý túto koncepciu využíval bol vlastne prvý automobil na svete (1885), oveľa slávnejšie je Lamborghini Miura (1966) – prvé superauto s motorom uprostred (pred zadnou nápravou). Umiestnenie motora do stredu, umožňuje zlepšiť jazdné a brzdné vlastnosti, lepšie rozložiť hmotnosť a odstrániť nedotáčavosť alebo pretáčavosť. Nevýhodou umiestnenia motora bližšie k stredu vozidla je obmedzenie miesta v interiéri, respektíve potreba zvýšiť veľkosť auta. Riešením tohto problému môže byť priečne uloženie motora.

Za prednou nápravou so zadným náhonom

Táto koncepcia využíva motor umiestený za prednou nápravou – teda vpredu uprostred a zadný náhon. Označuje sa skratkou FMR z anglického Front-Mid engine Rear whell drive. Túto koncepciu využívajú napríklad modely Aston Martin DB9/Vantage/Vanquish/One-77, BMW Z4, Honda S2000, Mercedes-Benz SLS AMG...

Za prednou nápravou s predným náhonom

Od FMR sa líši tým, že má hnanú prednú nápravu – označuje sa FMF. Aut s touto koncepciou je len málo, využíva sa najmä pri veľkopriestorových vozidlách. V minulosti túto koncepciou využívali v British Leyland.

Za prednou nápravou s náhonom na štyri kolesá

Označuje sa FM4 a od FMR či FMF sa líši iba tým, že má náhon na všetky štyri kolesá. Príklady: Ferrari FF, Hummer H1, Nissan GT-R, Toyota Previa All-Track...

Pred zadnou nápravou so zadným náhonom

Označuje sa skratkou RMR a čoasto sa o nej hovorí ako o klasickej či základnej koncepcií (zrejme preto, lebo prvý automobil ju využíval). Prípad tejto koncepcie nastáva vtedy keď je motor uložený pred zadnou nápravou a hnané sú zadné kolesá. Túto koncepciu využíva veľa automobilov: Lamborghini Miura, Lamborghini Countach, Lamborghini Diablo, Ferrri 458 Italia, Ferrari Enzo, Ferrari F50, Ferrari F40, Koenigsegg Agera, Pagani Zonda...

Pred zadnou nápravou s náhonom na štyri kolesá

Označuje sa ako RM4, má oproti RMR náhon na všetky štyri kolesá; napr.: Lamborghini Aventador, Lamborghini Gallardo, Lamborghini Sesto Elemento...
Leopoldstadt

Leopoldstadt je druhý viedenský obvod. Má rozlohu 19,27 km² a žije tu 95 238 obyvateľov (1. január 2007).
Lespourcy

Poloha

Obec má rozlohu 7,09 km². Najvyšší bod je položený 364 m n. m. a najnižší bod 260 m n. m.

Obyvateľstvo

Počet obyvateľov obce je 162 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zaha Hadidová

Životopis

Narodila sa v rodine ekonóma a podnikateľa. Chodila do cirkevnej dievčenskej školy vo Švajčiarsku. Vyštudovala matematiku na Americkej univerzite v Bejrúte a následne v rokoch 1972 – 1977 architektúru na Architectural Association School of Architecture v Londýne. Pôsobila v Office for Metropolitan Architecture, svoj ateliér si založila v Londýne v roku 1979. Vyučovala na mnohých prestížnych školách, venovala sa interiéru, nábytku, designu a scénografii (v roku 1999 vytvorila scénu pre turné skupiny Pet Shop Boys). V roku 2004 získala Pritzkerovu cenu a v 2010 a 2011 získala prestížnu Stirlingovu cenu.
Navrhla aj projekt Čulenova v Bratislave.

Projekty

Jej prvé projekty, športový klub v Hongkongu či opera v Cardiffe zostali len na papieri. Vychádzala z dekonštruktivizmu, jej návrhy sa vyhýbali pravým uhlom a mali ostré hrany.
Lormaison

Poloha

Obec má rozlohu 4,98 km². Najvyšší bod je položený 153 m n. m. a najnižší bod 102 m n. m.

Obyvateľstvo

Počet obyvateľov obce je 1 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Boulange

Poloha

Obec má rozlohu 12,78 km². Najvyšší bod je položený 384 m n. m. a najnižší bod 285 m n. m.

Obyvateľstvo

Počet obyvateľov obce je 2 272 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sekundárna prevencia

Sekundárna prevencia alebo prevencia druhej fázy je prevencia, ktorá sa snaží príslušné javy včas zachytiť a brániť ich prehlbovaniu, šíreniu a podobne. Zameriava sa na osobitne ohrozené skupiny, napríklad mládež, menšiny alebo sociálne slabých.
Pojem sa vyskytuje najmä v medicíne - podrobnosti pozri v článku prevencia (medicína).
Tento článok je sčasti alebo úplne založený na preklade článku prevence na českej Wikipédii (číslo revízie nebolo určené).
Péninsule d'Ungava

Názov

Názov doslova znamená "smerom k otvorenej vode" a je odvodený od mena skupiny Inuitov (angl. Ungava Inuits), ktorí sídlili pri ústí rieky Arnaud.

Péninsule d'Ungava vo významoch a a b

Péninsule d'Ungava vo význame a má 200 až 600 m hrubý permafrost. Vnútrozemie je bez stromov a bez obyvateľov, na pobreží žili pôvodne Inuiti. Územie je bohaté na nerastné bohatstvo, najmä azbest, nikel, meď, urán a železné rudy. V súčasnosti sa ale toto bohatstvo neťaží najmä pre vysoké náklady ťažby. V najsevernejšej časti polostrova sa nachádza meteoritový kráter Nouveau-Québec Crater, zatopený vodou (jazero). Je 415 m hlboký a má priemer 3,4 km. Je to najväčší známy meteoritový kráter na Zemi.
Péninsule d'Ungava vo význame b je skalnatá plošina s veľkým počtom jazier a tenkými, slabo odvodňovanými pôdami. Hospodárska činnosť je sústredená pozdĺž hranice medzi Quebecom a Newfoundlandom a Labradorom. V tejto oblasti je veľa ložísk železnej rudy, ktorá sa ťaží od 50. rokov, a je tu aj najväčšie mesto oblasti - Schefferville (Na strane provincie Newfoundland a Labrador sú mestá Labrador City a Wabush).
Alexibios z Héraie

Alexibios (starogr. Ἀλεξίβιος – Alexibios) bol olympijský víťaz v päťboji v roku 312 pred Kr.
Alexibios z arkádskej Héraie si na 117. olympijských hrách vybojoval víťazstvo v päťboji. Alexibios je zaznamenaný aj ako víťaz päťboja z hier Lykaia z roku 313 alebo 303 pred Kr. na nápise zo svätyne Dia, ktorý archeológovia objavili na arkádskej hore Lykaion. Tieto slávnosti sa konali na počesť boha Dia. Penthatlon (päťboj) sa stal olympijskou disciplínou na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol veľmi obľúbený.
Za toto víťazstvo sa Alexibiovi dostalo veľkej pocty, keď mu v Olympii postavili sochu. Jeho sochu si ešte v druhom storočí mohol prezrieť cestovateľ a spisovateľ Pausanias, ktorý zaznamenal, že bola dielom sochárskeho majstra Akestora.
Dôchodkové poistenie

Dôchodkové poistenie vo všeobecnom význame

Pozri napr. články dôchodkový systém a poistná zmluva.

Dôchodkový vek

Výška dosiahnutia dôchodkového veku na Slovensku je 62 rokov.

Účastníci

Prvý pilier je povinný pre všetkých zamestnancov, samostatne zárobkovo činné osoby, osoby v základnej, vojenskej a civilnej službe a pre osoby, ktoré sa celodenne starajú o dieťa do šiesteho roku života alebo o dieťa do osemnásteho roku života, ak ide o zdravotne postihnuté dieťa a ak dostáva dávku pri starostlivosti za opatrovanie (Podľa zákona č. 195/1998 Z. z., ten je od roku 2008 novelizovaný a nahradený Zákonom č. 448/2008 Z. z. o sociálnych službách).
Dobrovoľnými účastníkmi sú osoby po šestnástom roku života, pokiaľ nepracujú, ďalej osoby, ktoré majú trvalý pobyt na území Slovenskej republiky alebo majú povolenie k pobytu a osoby, ktoré sú evidované v sociálnom systéme inej krajiny.
Les Ormes-sur-Voulzie

Poloha

Obec má rozlohu 12,22 km². Najvyšší bod je položený 117 m n. m. a najnižší bod 54 m n. m.

Obyvateľstvo

Počet obyvateľov obce je 837 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Velars-sur-Ouche

Poloha

Obec má rozlohu 12,13 km². Najvyšší bod je položený 586 m n. m. a najnižší bod 254 m n. m.

Obyvateľstvo

Počet obyvateľov obce je 1 719 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lannes

Poloha

Obec má rozlohu 32,4 km². Najvyšší bod je položený 171 m n. m. a najnižší bod 58 m n. m.

Obyvateľstvo

Počet obyvateľov obce je 401 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Baugé (obec)

Poloha

Obec mala rozlohu 8,55 km². Najvyšší bod je položený 102 m n. m. a najnižší bod 41 m n. m.

Obyvateľstvo

V roku 2011 mala obec 3 672 obyvateľov.
Nasledujúci graf zobrazuje vývoj počtu obyvateľov v obci.
Zdroje: INSEE
Lavínová veža

Názov

Názov je odvodený od mena susedného Lavínového štítu, ktorý tak pomenovali horolezci na začiatku 20. storočia. Svahy, ktoré sú obrátené k Velickej doline, sú miestom častých lavín.

Turistika

Veža je prístupná len v sprievode horského vodcu.
Bougainville (ostrov)

Bougainville je ostrov v Tichom oceáne, patriaci Papuy-Novej Guinei. Geograficky je súčasťou súostrovia Šalamúnove ostrovy. Jeho rozloha je 8 800 km². Ostrov je pomenovaný podľa francúzskeho objaviteľa Louisa Antoina de Bougainville.
Bougainville, priľahlý ostrov Buka a niekoľko ďalších menších ostrovčekov tvoria v rámci Papuy-Novej Guiney autonómne územie Bougainville. Podľa sčítania v roku 2000 malo celé územie 175 160 obyvateľov.
Počas druhej svetovej vojny došlo na ostrove k tvrdým bojom medzi Spojencami a Japoncami (pozri bitka o Bougainville), ktorej súčasťou bola aj bitka v zátoke cisárovnej Augusty.

Bougainville ako sporné územie

Na konci 19. storočia, keď si ostrovy Oceánie delili medzi sebou európske veľmoci, zabralo severné Šalamúnove ostrovy Nemecké cisárstvo a začlenilo ich do Nemeckej Novej Guiney (roku 1900 prešli ostrovy Choiseul a Santa Isabel podľa britsko-nemeckej zmluvy pod správu Spojeného kráľovstva, od roku 1914 Severovýchodná Nová Guinea (vrátane ostrova Bougainville) pod správu Austrálie). Keď Papua-Nová Guinea vyhlásila v roku 1975 nezávislosť, obyvatelia Bougainville to neprijali a pod vedením BRA (Bougainvillská revolučná armáda) založili 1. septembra 1975 separatistickú Republiku Severných Šalamúnových ostrovov, tzv. republiku Meekamui. V nasledujúcom roku novoguinejské jednotky povstanie potlačili a ostrov získal širokú autonómiu v rámci Papuy-Novej Guiney. Po zrušení autonómie v roku 1989 vypukli ďalšie nepokoje a 17. mája 1990 vznikla nezávislá Republika Bougainville s prezidentom Theodorom Miriongom, ktorú však okrem Šalamúnových ostrovov neuznal žiadny štát.

Kokosová vojna

Boj o nezávislosť Bougainvillu a hlavne o jeho veľké zásoby medi, sprevádzaný blokádou zo strany Papuy-Novej Guiney, si vyžiadal asi 20-tisíc obetí. Až v roku 1998 bolo uzavreté prímerie medzi bojujúcimi stranami a postupne sa situácia začala normalizovať. V roku 2001 vláda sľúbila vyhlásiť do desiatich rokov referendum o nezávislosti. K ďalším nepokojom došlo v roku 2005, kedy sa vodca skupín rebelov operujúcich vo vnútrozemí Francis Ona vyhlásil za kráľa Bougainvillu. Po jeho smrti ostrov ovládol stúpenec dohody s vládou Joseph Kabui, ktorý sa stal prezidentom autonómneho územia Bougainville.
V mierovej zmluve z roku 2001 centrálna papuánska vláda prisľúbila konanie referenda o nezávislosti, ktoré sa má uskutočniť medzi rokmi 2015 až 2020.
Pytlácké kameny

Prístup

Vrchol Pytliackych kameňov možno dosiahnuť po zeleno značenom chodníku, ktorý spája osadu Jizerka a rázcestie značených ciest Předěl. Leží takmer uprostred hrebeňa, takže od juhu, z Jizerky, vedie Lasičí cesta najskôr na vyššiu Jelení stráň (1 018 m) a až potom okolo kývavca pokračuje k Pytliackym kameňom (celkom 3,5 km). Z Předělu najskôr obchádza od severu vŕšok Zelený kámen a nasleduje rovný hrebeňový prechod cez Český vrch až na Pytlácké kameny (celkom 6 km).
Javron-les-Chapelles

Poloha

Obec má rozlohu 38,13 km². Najvyšší bod je položený 251 m n. m. a najnižší bod 133 m n. m.

Obyvateľstvo

Počet obyvateľov obce je 1 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Apollónios z Epidaurosu

Apollónios (starogr. Ἀπολλώνιος) bol olympijský víťaz v behu na jedno stadion v 1. storočí.
Apollónios z Epidaurosu si na 203. olympijských hrách v roku 33 vybojoval víťazstvo v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Apollónios bol ocenený aj poctou celogréckeho meradla, a to tak, že 203. olympiádu nazvali jeho menom. Beh na vzdialenosť jedného stadia bol totiž hlavným olympijským pretekom a menom jeho víťaza sa olympiáda označovala.
Olympijské víťazstvo Apollónia zaznamenal staroveký historik Eusebios z Kaisareie v zozname olympijských víťazov (hlavne víťazov stadiodromu od 1. až po 249. olympiádu), ktorý je súčasťou jeho diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Jamník (okres Spišská Nová Ves)

Polohopis

Obec sa nachádza v južnej časti Hornádskej kotliny v doline potoka Jamníček. Okresné mesto Spišská Nová Ves je od obce vzdialené 10 km a krajské mesto Košice je vzdialené cca. 60 km juhovýchodne od obce. Kataster obce sa rozprestiera na ploche cca. 814 ha (8,14 km2).

Susedné obce

Danišovce, Domaňovce, Chrasť nad Hornádom, Matejovce nad Hornádom, Odorín, Spišský Hrušov

Pamiatky

Katolícky kostol sv. Bartolomeja apoštola, bol pôvodne gotický zo začiatku 14. stor., v 15. stor. preklenutý na stredný pilier. Veža so štvorcovým pôdorysom bola v 17. stor. renesančne prestavaná a zakončená štítkovou atikou. V roku 1940 sa klenba zrútila a poškodenú stavbu neskoršie nahradila moderná novostavba z roku 1951.

Šport

A mužstvo Jamníka hrá 1. triedu, čo je najvyššia okresná súťaž. Dorastenci hrajú 1. a žiaci 2. ligu. Obec má aj ihrisko s umelým povrchom, vhodné na hranie tenisu, futbalu, basketbalu a v zime hokeja.
Majstrovstvá Európy v basketbale žien

Majstrovstvá Európy v basketbale žien (ang: EuroBasket Women) je najvyššie európske podujatie v basketbale žien, ktoré organizuje Európska basketbalová federácia (FIBA Europe). Jeho história siaha do roku 1938, kedy sa v Taliansku konal prvý turnaj majstrovstiev Európy žien. So ziskom 21 medailí dominuje ženskému európskemu šampionátu v historických tabuľkách družstvo Sovietskeho zväzu.
Podujatie zároveň slúži ako kvalifikácia európskych družstiev na majstrovstvá sveta alebo olympijské hry.